Σχεδιασμός φράγματος και διαχείριση του ταμιευτήρα στον ποταμό Πάμισο του Νομού Καρδίτσας:
Creators: name: Βρέκος, Χρήστος Σωτηρίου
Publisher: name: Aristotle University of Thessaloniki
Year: 2014
Subjects: Πάμισος
Φράγμα
Ταμιευτήρας
Pamisos
Dam
Reservoir

description: Η συγκεκριμένη Μεταπτυχιακή Εργασία πραγματεύεται την περίπτωση κατασκευής φράγματος στον ποταμό Πάμισο, ο οποίος βρίσκεται στο δήμο Μουζακίου του νομού Καρδίτσας, και τη διαχείριση του δημιουργούμενου ταμιευτήρα. Αφού, αρχικά, ορίστηκε η θέση του φράγματος, στη συνέχεια με βάση τα βροχομετρικά και θερμοκρασιακά δεδομένα της περιοχής υπολογίστηκε το υδατικό της ισοζύγιο και κατ’ επέκταση και οι μέσες ετήσιες απορροές στον ταμιευτήρα. Έπειτα, αφού θεωρήσαμε ότι η ετήσια απόληψη θα ισούται με το 72% της μέσης ετήσιας απορροής στον ταμιευτήρα, ορίστηκε το ύψος του φράγματος στα 51 m με βάση την ωφέλιμη χωρητικότητα του ταμιευτήρα, η οποία υπολογίστηκε με τη μέθοδο του Dincer για 99% πιθανότητα επιτυχίας της απόληψης. Επίσης, καθορίστηκαν τα υπόλοιπα γεωμετρικά χαρακτηριστικά και τα υλικά κατασκευής του φράγματος, το οποίο θα είναι χωμάτινο με αργιλικό πυρήνα, ενώ ταυτόχρονα υπολογίστηκε ο όγκος και το κόστος των χωματισμών του. Ακολούθως, καθορίστηκαν οι ανάγκες της περιοχής σε νερό και οι οποίες είναι η ύδρευση και, κυρίως, η άρδευση. Έτσι, υπολογίστηκαν οι απαιτήσεις σε νερό για την ύδρευση και άρδευση της περιοχής και, βάσει της αξιοποιήσιμης ποσότητας νερού του ταμιευτήρα, προσδιορίστηκε η τελική αρδευόμενη περιοχή συνολικής έκτασης 61162 στρεμμάτων. Η ύδρευση αφορά όλο τον δήμο Μουζακίου ενώ η άρδευση, της οποίας ο υπολογισμός των αναγκών σε νερό έγινε με βάση τη μέθοδο των Blaney - Criddle, το μεγαλύτερο κομμάτι του πεδινού τμήματος του δήμου. Ως αρδευτική περίοδος ελήφθη το χρονικό διάστημα από τα μέσα Απριλίου έως τα μέσα Σεπτεμβρίου. Στη συνέχεια, εξετάστηκε η περίπτωση κατασκευής υδροηλεκτρικού σταθμού με σκοπό την αξιοποίηση της ενέργειας του νερού, πριν τη χρήση του, και την παραγωγή ηλεκτρικής ενέργειας. Ορίστηκε, λοιπόν, η ονομαστική παροχή (3,18 m3/s) και το καθαρό υδραυλικό ύψος, δηλαδή το μανομετρικό φορτίο, λειτουργίας του υδροστροβίλου (36,93 m), προσδιορίστηκε ο καταλληλότερος τύπος υδροστροβίλου, o οποίος είναι ο Francis, και καθορίστηκε το χρονικό διάστημα λειτουργίας του σταθμού, το οποίο είναι οι τρεις θερινοί μήνες. Επιπλέον, υπολογίστηκε η ωφελιμότερη εξωτερική διάμετρος του χαλύβδινου αγωγού προσαγωγής και είναι 2032 mm. Επίσης, υπολογίστηκαν τα μέσα ετήσια κέρδη από τη λειτουργία του σταθμού και τα οποία ανέρχονται στα 167000 € περίπου. Τέλος, υπολογίστηκε το μήκος (2120 m) και έγινε η οικονομική διαστασιολόγηση του ανοιχτού αγωγού (διώρυγας), ο οποίος οδηγεί το νερό από την υδροηλεκτρική μονάδα στο αρδευτικό δίκτυο, όπου θα εμπεριέχονται και οι δεξαμενές αποθήκευσης του νερού.
description: The current Master’s Thesis deals with the possibility of constructing a dam in Pamisos river, which is located in Mouzaki municipality in the prefecture of Karditsa, and the management of the reservoir created. After the position of the dam was specified, there was a calculation of the water balance as well as the average annual runoffs in the reservoir according to the rainfall and temperature data of the area. After, we estimated that the annual water extraction would equal 72% of the average annual runoff in the reservoir and the dam height was set to 51 m, based on the reservoir capacity which was calculated with the Dincer method for 99% chance of a successful water extraction. In addition, there was a specification of the rest of the geometrical characteristics and the construction materials of the embankment dam, which will be an earth-fill embankment dam with a clay core, whereas the volume and the cost of its earthworks were calculated as well. Then, the area needs in water which include water supply and irrigation were specified. In that way, the area requirements in water supply and irrigation were calculated and, according to the exploitable water quantity in the reservoir, the final irrigation area which covers 61162 acres was specified. The water supply relates to the whole municipality of Mouzaki and the irrigation, the calculation of which in water needs was done according to Blaney-Criddle method, relates to the biggest part of the lowland area in the municipality. As irrigation period was set the time period between the mid-April and the mid-September. Afterwards, the possibility of a hydroelectric power plant construction was considered in order to exploit the water power, before its use, for the electric power production. Thus, the nominal water flow (3,18 m3/s) and the net hydraulic height, water head, (36,93 m) of the hydroelectric turbine were set, the most appropriate kind of turbine, which is a Francis type, was determined and the period of time of the station operation, which lasts 3 summer months, was specified. Furthermore, the outer diameter of the steel water pipe (penstock) was calculated and it is 2032 mm. Moreover, the average annual profits from the station operation were estimated to reach approximately 167000 Euros. In the end, we calculated the length (2120 m) and the geometrical characteristics, considering the economic sizing, of the open channel (canal) which drives the water from the hydropower plant to the irrigation network which will contain the water storage reservoirs, too.